ddrg/super_eurlex huggingface dataset:
SL Uradni list Evropske unije C 301/47

Tožba, vložena 11. septembra 2008 – New Europe proti Komisiji

(Zadeva T-383/08)

(2008/C 301/81)

Jezik postopka: angleščina

Stranki

Tožeča stranka: New Europe (Bruselj, Belgija) (zastopnik: A.-M. Alamanou, odvetnik)

Tožena stranka: Komisija Evropskih skupnosti

Predloga tožeče stranke:

— za nično naj se razglasi odločba Komisije v obliki dopisa z dne 2. julija 2008, ki jo je tožeča stranka prejela istega dne in s katero je slednji zavrnila dostop do imen podjetij in posameznikov, navedenih v dokumentih, ki jih je razkrila Komisija; in

— toženi stranki naj se naloži plačilo stroškov, nastalih v tem postopku.

Tožbeni razlogi in bistvene trditve

Tožeča stranka z obravnavano tožbo izpodbija odločbo Komisije, ki ji je bila vročena z dopisom z dne 2. julija 2008, s katero je Komisija zavrnila razkritje imen podjetij in posameznikov, ki so bili udeleženi v tako imenovani zadevi „Eximo“, navedenih v dokumentih, ki jih je Komisija razkrila tožeči stranki kot odgovor na njeno prvotno vlogo.

Tožeča stranka predlaga razglasitev ničnosti izpodbijane odločbe iz naslednjih razlogov:

Prvič, po mnenju tožeče stranke je v izpodbijani odločbi očitno napačno uporabljeno pravo v delu, v katerem je Komisija napačno razlagala in se sklicevala na izjeme, ki so določene v členu 4(1)(b), 4(2), prva alinea, Uredbe (ES) št. 1049/2001 (1), ne da bi presodila dejstva ali navedla razloge za njeno zavrnitev. Poleg tega tožeča stranka trdi, da je Komisija storila napačno presodila dejstva, ko je ugotovila, da bi poslovni interesi zadevnih podjetij ter zasebnost in integriteta udeleženih posameznikov bili resno ogroženi, če bi bila njihova imena razkrita. Nadalje tožeča stranka zatrjuje, da je Komisija z izbiro široke razlage pojmov „varstvo poslovnih interesov“ in „varstvo zasebnosti in integritete posameznika“ kršila načelo čim širšega dostopa do dokumentov, ki je določeno v členu 1(a) Uredbe (ES) št. 1049/2001.

Drugič, tožeča stranka trdi, da je izpodbijana odločba kršila člen 4(4) Uredbe (ES) št. 1049/2001 v delu, v katerem Komisija tožeči stranki ni odobrila popolnega dostopa do dokumenta, ki je že bil dostopen javnosti.

Tretjič, tožeča stranka trdi, da je Komisija, s tem da tožeči stranki ni sporočila razlogov, na katere je oprla svojo odločbo, in s tem, da se je zgolj sklicevala na izjeme, ki so določene v členu 4(4) Uredbe (ES) št. 1049/2001, kršila obveznost obrazložitve iz člena 253 ES.

(1) Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL 2001 L 145, str. 43).
SL Uradni list Evropske unije C 313/42

Tožba, vložena 29. septembra 2008 – LATGA-A proti Komisiji

(Zadeva T-419/08)

(2008/C 313/76)

Jezik postopka: angleščina

Stranki

Tožeča stranka: Lietuvos Autorių Teisių Gynimo Asociacijos Agentūra (LATGA-A) (Vilna, Litva) (zastopnik: M. Favart, odvetnik)

Tožena stranka: Komisija Evropskih skupnosti

Predloga tožeče stranke

— Člen 3 Odločbe Komisije z dne 16. julija 2008 o postopku iz člena 81 ES in člena 53 EGP (zadeva COMP/C2/38.698 – CISAC) naj se razglasi za ničnega;

— Komisiji naj se naloži plačilo stroškov.

Tožbeni razlogi in bistvene trditve

S to tožbo tožeča stranka v skladu s členom 230 ES zahteva delno razglasitev ničnosti Odločbe Komisije C(2008) 3435 konč. z dne 16. julija 2008 (zadeva COMP/C2/38.698 – CISAC) v zvezi s postopkom na podlagi člena 81 ES in člena 53 EGP. Natančneje, tožeča stranka izpodbija ugotovitve Komisije iz člena 3 izpodbijane odločbe, da so ozemeljske razmejitve vzajemnih pooblastil za zastopanje, ki si jih med seboj izdajajo organizacije avtorjev, usklajeno ravnanje, ki je v nasprotju s členom 81 ES in členom 53 EGP.

Tožbeni razlogi in bistvene trditve, na katere se sklicuje tožeča stranka, so enaki tistim, na katere se sklicuje tožeča stranka v zadevi IMRO proti Komisiji (T-415/08).
—

Razglasitev ničnosti Odločbe Komisije C(2008)2997, z dne 2. julija 2008, v delu v katerem: (a) določa, da „državne pomoči, odobrene z deželnim zakonom št. 9/1998, ki ga je Italija nezakonito izvršila s sklepom št. 33/6 in natečajem št. 1, niso združljive s skupnim trgom, razen v primeru, če je upravičenec do pomoči v skladu s tem programom vložil zahtevek za pomoč pred začetkom izvajanja del, ki se nanašajo na začetni investicijski projekt“ (člen 1 Odločbe); (b) določa, da „Italijanska republika od upravičencev izterja nezdružljive pomoči, ki so bile odobrene v skladu s programom iz člena 1“ (člen 2(1) Odločbe); (c) določa, da „Italijanska republika prekine vsa čakajoča izplačila pomoči iz programa po členu 1, ki učinkuje od datuma sprejetja te odločbe“ (člen 2(4) Odločbe).
SL Uradni list Evropske unije C 285/45

Tožba, vložena 25. avgusta 2008 – Matratzen Concord proti UUNT – Barranco Schnitzler in Barranco Rodriguez (MATRATZEN CONCORD)

(Zadeva T-351/08)

(2008/C 285/84)

Jezik, v katerem je bila tožba vložena: nemščina

Stranke

Tožeča stranka: Matratzen Concord GmbH (Köln, Nemčija) (zastopnik: J. Albrecht, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Pablo Barranco Schnitzler (Sant Just Desvern, Španija) in Mariano Barranco Rodriguez (Sant Just Desvern)

Predlogi tožeče stranke

— Odločba tožene stranke (drugi odbor za pritožbe) z dne 30. maja 2008 (št. spisa: R 1034/2007-2) naj se razveljavi.

— Toženi stranki naj se naloži plačilo stroškov, vključno s stroški, nastalimi v pritožbenem postopku.

Tožbeni razlogi in bistvene trditve

Prijavitelj znamke Skupnosti: tožeča stranka.

Zadevna znamka Skupnosti: figurativna znamka „MATRATZEN CONCORD“ za proizvode iz razredov 10, 20 in 24 (prijava št. 3 355 369).

Imetnik znamke ali znaka, navajanega v postopku z ugovorom: Pablo Barranco Schnitzler in Mariano Barranco Rodriguez.

Znamka ali znak, navajan v postopku z ugovorom: nacionalna besedna znamka „MATRATZEN“za proizvode iz razreda 20.

Odločba oddelka za ugovore: zavrnitev prijave znamke.

Odločba odbora za pritožbe: zavrnitev pritožbe.

Navajani tožbeni razlogi: Kršitev člena 8(1)(b) Uredbe Sveta (ES) št. 40/94, ker med zadevnima znamkama ni verjetnosti zmede in kršitev člena 43(2) Uredbe, ker ni bila dokazana resna uporaba sporne znamke.
SL Uradni list Evropske unije C 285/51

Tožba, vložena 9. septembra 2008 – Nizozemska proti Komisiji

(Zadeva T-380/08)

(2008/C 285/92)

Jezik postopka: nizozemščina

Stranki

Tožeča stranka: Kraljevina Nizozemska (zastopnika: C. Wissels, M. de Mol, zastopnika)

Tožena stranka: Komisija

Predlogi tožeče stranke

— Odločba Komisije z dne 30. junija 2008 z referenčno številko SG.E3/MV/psi D(2008)5364 naj se razglasi za nično,

— Komisiji naj se naloži plačilo stroškov.

Tožbeni razlogi in bistvene trditve

Komisija je z Odločbo z dne 13. septembra 2006 v zadevi št. COMP/38.456 Bitumen (Nizozemska) (1) velikemu številu podjetij, dobaviteljev in kupcev bitumna za tlakovanje cest naložila globe, ker so kršili člen 81 ES. V tej odločbi Komisija ni razkrila vseh podatkov. Več pravnih oseb, javnih ali zasebnih, med katerimi je tožeča stranka, je utrpelo veliko škodo zaradi ravnanja teh podjetij. Ker bi bilo za povračilo škode zelo koristno, da bi se tožeča stranka seznanila s temi podatki, je ta na podlagi člena 6(1) Uredbe št. 1049/2001 (2) prosila za dostop do popolne in ne do cenzurirane različice odločbe z dne 13. septembra 2006. Komisija je z odločbo z dne 30. junija 2008 to prošnjo zavrnila.

Za utemeljitev svoje tožbe tožeča stranka navaja, prvič, dejstvo, da izpodbijana odločba ne spoštuje pravice do dostopa, kot je določena v členu 255 ES v zvezi s členoma 1 in 4 Uredbe št. 1049/2001.

Drugič, tožeča stranka meni, da bi Komisija morala odobriti delni dostop do dokumentov, kot je določeno v členu 4(6) Uredbe št. 1049/2001.

Tretjič, izpodbijana odločba ni v skladu z načelom sorazmernosti.

Četrtič, izpodbijana odločba krši člen 253 ES, ker je pomanjkljivo obrazložena.

Petič in zadnjič, tožeča stranka meni, da izpodbijana odločba ni v skladu s členom 10 ES v zvezi z načelom sorazmernosti.

(1) Odločba Komisije z dne 13. septembra 2006 v zvezi s postopkom po členu 81 Pogodbe o ustanovitvi Evropske skupnosti (Zadeva št. COMP/F/38.456 – Bitumen (NL)) (notificirano pod dokumentarno številko C(2006) 4090) (UL L 196, str. 40).

(2) Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43).
SL Uradni list Evropske unije C 260/16

Tožba, vložena 4. avgusta 2008 – G-Star Raw Denim proti UUNT – ESGW Holdings (G Stor)

(Zadeva T-309/08)

(2008/C 260/29)

Jezik, v katerem je bila tožba vložena: angleščina

Stranke

Tožeča stranka: G-Star Raw Denim Kft. (Budimpešta, Madžarska) (zastopnik: G. Vos, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: ESGW Holdings Ltd (Tortola, Britanski Deviški otoki)

Predlogi tožeče stranke

— razveljavi naj se odločba prvega odbora za pritožbe Urada za usklajevanje na notranjem trgu (blagovne znamke in modeli) z dne 14. aprila 2008 v zadevi R 1232/2007-1;

— zavrne naj se registracija znamke Skupnosti št. 4 195 368 in

— toženi stranki, naj se naloži plačilo stroškov.

Tožbeni razlogi in bistvene trditve

Prijavitelj blagovne znamke Skupnosti: Druga stranka v postopku pred odborom za pritožbe

Zadevna znamka Skupnosti: Figurativna znamka „G Stor“ za proizvode iz razreda 9

Imetnik znamke ali znaka, navajanega v postopku z ugovorom: Tožeča stranka

Znamka ali znak, navajan v postopku z ugovorom: v državah Beneluksa registrirana znamka št. 545 551 besedne znamke „G STAR“ za proizvode iz razreda 25; registrirana znamka Skupnosti št. 3 445 401 besedne figurativne znamke „G STAR“ za proizvode iz razredov 9 in 25; registrirana znamka Skupnosti št. 3 444 262 besedne znamke „G Star“ za proizvode iz razredov 9 in 25; predhodno znana blagovna znamka „G Star“, zaščitena v različnih državah za proizvode iz razreda 25; registrirana znamka Skupnosti št. 3 444 171 za znamko „G STAR RAW DENIM“ za proizvode iz razredov 9 in 35; Nizozemsko trgovsko ime G Star International B.V.

Odločba oddelka za ugovore: Ugoditev ugovoru in zavrnitev zahteve za registracijo.

Odločba odbora za pritožbe: Razveljavitev izpodbijane odločbe in zavrnitev ugovora

Navajani tožbeni razlogi: Kršitev člena 8(5) Uredbe sveta št. 40/94, ker je odbor za pritožbe uporabil napačna merila pri presoji podobnosti med zadevnimi znamkami in škodovanja prejšnjim znamkam. Poleg tega je Odbor za pritožbe napačno presodil dejstva glede na zgoraj navedene presoje.
SL Uradni list Evropske unije C 223/49

Tožba, vložena 17. junija 2008 – Asenbaum Fine Arts proti UUNT (WIENER WERKSTÄTTE)

(Zadeva T-231/08)

(2008/C 223/85)

Jezik postopka: nemščina

Stranki

Tožeča stranka: Asenbaum Fine Arts (London, Združeno kraljestvo) (zastopnik: P. Vögel, odvetnik)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Naj se odločba četrtega odbora za pritožbe Urada za usklajevanje na notranjem trgu z dne 10. aprila 2008 (R 1571/2006-4) spremeni tako, da se v celoti ugodi pritožbi tožeče stranke z dne 29. novembra 2006; podredno, naj se izpodbijana odločba razveljavi in zadeva vrne Uradu za usklajevanje na notranjem trgu, da zaključi postopek;

— naj se Uradu za usklajevanje na notranjem trgu naloži, da plača stroške postopka, vključno s stroški v pritožbenem postopku.

Tožbeni razlogi in bistvene trditve

Zadevna znamka Skupnosti: Besedna znamka WIENER WERKSTÄTTE za proizvode iz razreda 14 (prijava št. 4 207 783).

Odločba preizkuševalca: Zavrnitev prijave

Odločba odbora za pritožbe: Zavrnitev pritožbe

Navajani tožbeni razlogi: Kršitev člena 7(1)(b) in (c) Uredbe (ES) št. 40/94 (1), ker prijavljena znamka ni opisne narave in ima razlikovalni učinek.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 1994, L 11, str. 1).
—

Naj se razveljavi odločba drugega odbora za pritožbe UUNT z dne 31. marca 2008 in se ugotovi, da dejansko obstaja podobnost in verjetnost zmede med mešano znamko KIOWA in prejšnjimi mešanimi znamkami COHIBA, ki označujejo enake proizvode, ter namen prijavitelja da se neupravičeno okoristi/škodi razlikovalnemu značaju ali ugledu navedenih prejšnjih znamk COHIBA, in se posledično zavrne registracija znamke Skupnosti št. 3.963.931 KIOWA (mešana), ali podredno, da se razveljavi navedena odločba UUNT, in se pri tem odredi, da se tožba zavrne in se zadeva vrne odboru za pritožbe UUNT, da se očitki in dokazi obravnavajo in preučijo v skladu s členom 8(5), Uredbe 40/94, in
SL Uradni list Evropske unije C 209/60

Tožba, vložena 13. junija 2008 – Comtec Translations proti Komisiji

(Zadeva T-239/08)

(2008/C 209/107)

Jezik postopka: angleščina

Stranki

Tožeča stranka: Comtec Translations Ltd (Leamington Spa, Združeno kraljestvo) (zastopnika: L. R. Scott in E. Bentley, Solicitors)

Tožena stranka: Komisija Evropskih skupnosti

Predlogi tožeče stranke

— Dopis o zavrnitvi ponudbe naj se razglasi za ničen in naj se ponudba tožeče stranke ponovno obravnava;

— Komisiji naj se naloži plačilo stroškov tožeče stranke.

Tožbeni razlogi in bistvene trditve

Tožeča stranka s tožbo zahteva razglasitev ničnosti odločbe Komisije z dne 16. aprila 2008 o zavrnitvi njene ponudbe v okviru razpisnega postopka za sklenitev okvirnih pogodb za prevod dokumentov v zvezi s politikami in upravljanjem Evropske unije iz vseh uradnih jezikov EU v angleški jezik (javni razpis št. FL-GEN07-EN) (1). Razlog za zavrnitev ponudbe tožeče stranke je bila pomanjkljiva tehnična oziroma strokovna usposobljenost in neobstoj oziroma nezadostno dokazane strokovne izkušnje.

Tožeča stranka v utemeljitev tožbe navaja samo en tožbeni razlog. Navaja, da upravni postopek ni bil izvršen pravilno in da niso bile spoštovane njene procesne pravice. Tožeča stranka trdi, da je v okviru prej sklenjenih in redno podaljšanih pogodb za Komisijo več let uspešno opravljala prevode v angleški jezik, za katere je dobivala zadovoljive ocene glede kakovosti storitev. Tožeča stranka navaja, da ocenjevalna komisija pri odločitvi ni upoštevala oziroma ni ustrezno upoštevala uspešnega opravljanja storitev tožeče stranke glede prevodov za Komisijo v dvanajstih letih niti ni upoštevala dokumentov o tehnični in strokovni usposobljenosti osebja, odgovornih oseb za kakovost in podizvajalcev tožeče stranke.

(1) Obvestilo o naročilu objavljeno: UL 2007 S 180 – 219517.
—

odločba drugega odbora za pritožbe Urada za usklajevanje na notranjem trgu (znamke in modeli) z dne 6. marca 2008 v primeru R 0805/2007-2 naj se razveljavi in pritožba, ki jo je vložila druga stranka pred odborom za pritožbe, s katero je zahtevala razveljavitev znamke Skupnosti, naj se zavrne; in
SL Uradni list Evropske unije C 171/46

Tožba, vložena 16. maja 2008 – Komisija proti Atlantic Energy

(Zadeva T-182/08)

(2008/C 171/88)

Jezik postopka: angleščina

Stranki

Tožeča stranka: Komisija Evropskih skupnosti (zastopniki: A. M. Rouchaud-Joët, S. Lejeune, zastopnika, in M. Jarvis, Barrister)

Tožena stranka: Atlantic Energy Ltd (Truro, Združeno kraljestvo)

Predlogi tožeče stranke

— toženi stranki naj se naloži, naj Komisiji plača znesek 383 081,19 eura, kar predstavlja glavnico v višini 226 010 eurov, povečano za znesek 76 233,61 eura zamudnih obresti za glavnico, izračunanih na podlagi obrestne mere Evropske centralne banke, povečane za dve odstotni točki, in sicer za obdobje med 1. junijem 1996 in 28. februarjem 2002, povečano tudi za znesek 84 448,11 eura zamudnih obresti, izračunanih na podlagi obrestne mere Evropske centralne banke, povečane za 1,5-odstotno točko, za glavnico in zamudne obresti na dan 28. februarja 2002, in sicer za obdobje med 16. julijem 2002 in 31. majem 2008, znižano za znesek 3 610,53 eura;

— toženi stranki naj se naloži, plača znesek 39,33 eura obresti na dan od 31. maja 2008 do celotnega poplačila dolga; in

— toženi stranki naj naloži plačilo stroškov postopka.

Tožbeni razlogi in bistvene trditve

Evropska skupnost, ki jo je zastopala Evropska komisija je 29. marca 1996 z družbo Sidney C. Banks Plc and Jenbacher Energiesysteme AG sklenila pogodbo BU 183/95 UK/AT o izvebi projekta „Advanced automated gasifier with CHP using waste wood as fuel“ v okviru dejavnosti Skupnosti na področju nejedrske energije (1). V skladu s pogodbeno določbo je Komisija opravila predplačilo svojega plačila projekta, in sicer pogodbenemu koordinaterju družbi Sydney C. Banks Plc.

Družba Sidney C. Banks Plc By je po faksu z dne 25. septembra 1996 Komisijo obvestila, da se je odločila izstopiti iz projekta. Evropska skupnost, ki jo je zastopala Evropska komisija, je 17. aprila 1998 sprejela Prilogo 1 k pogodbi, s katero je družba Atlantic Energy Ltd nadomestila družbo Sidney C. Banks Plc kot pogodbeno stranko in koordinatorja.

Družba Sidney C. Banks Plc je aprila 1998 v skladu s členom 2 Priloge predplačilo, ki ga je prejela od Komisije, prenesla (skupaj z obrestmi) na družbo Atlantic Energy Ltd.

Komisija predlaga, naj se družbi Atlantic Energy Ltd naloži vrnitev predplačila in obresti, in sicer ker se projekt nikoli ni začel oziroma, če se je, ga je končala Komisija.

(1) Sklep Sveta št. 94/806/EC z dne 23. novembra 1994 o sprejetju posebnega programa za raziskave in tehnološki razvoj, vključno s prikazi, in sicer na področju nejedrske energije (od 1994 do 1998) UL L 334, 22.12.1994, str. 87.
SL Uradni list Evropske unije C 183/25

Tožba, vložena 15. maja 2008 – Komisija proti Cooperação e Desenvolvimento Regional, SA

(Zadeva T-174/08)

(2008/C 183/48)

Jezik postopka: portugalščina

Stranki

Tožeča stranka: Komisija Evropskih skupnosti (zastopnik: M. Afonso, zastopnik)

Tožena stranka: Cooperação e Desenvolvimento Regional, SA

Predlogi tožeče stranke

— toženi stranki naj se naloži, naj Komisiji povrne glavnico v znesku 63 349,27 eura skupaj z zamudnimi obrestmi v znesku 28 940,70 eura, zapadle 5. maja 2008;

— toženi stranki naj se naloži plačilo prihodnjih obresti od 6. maja 2008 v znesku 10,91 eurov na dan za vsak dan zamude do končnega plačila dolga;

— toženi stranki naj se naloži plačilo stroškov.

Tožbeni razlogi in bistvene trditve

Ta tožba je vložena na podlagi člena 238 ES.

V okviru projekta „European Network of Centres for the Advancement of Telematics in Urban and Rural Areas“ (ENCA TA), je Evropska skupnost, ki jo zastopa Komisija, z dvanajstimi pogodbenimi strankami, med katerimi je tudi tožeča stranka, sklenila pogodbo št. SU 1001 (SU) ENCATA.

Komisija se je s pogodbo zavezala, da bo ponudila finančno pomoč skupini pogodbenih strank, kateri pripada tožeča stranka, za izvedbo navedenega projekta.

Projekt naj bi trajal 18 mesecev.

Projekt se je začel izvajati 1. januarja 1996.

Komisija se je zavezala, da bo financirala do največ 50 % vrednosti projekta.

Pogodbene stranke so se 25. septembra 1997 dogovorile o prvi reviziji pogodbe.

Trajanje projekta je bilo podaljšano od 18 na 36 mesecev z začetkom 1. januarja 1996.

Stranke so se 29. junija 1998 dogovorile o drugi reviziji pogodbe, s katero je bilo trajanje projekta skrajšano z 36 na 30 mesecev, datum začetka projekta pa je bil še vedno 1. januar 1996.

Končni stroški projekta, ki jih je odobrila Komisija so bili višji od zneska, ki ga je Komisija plačala vnaprej v skladu s pogodbo št. SU 1001 (SU) ENCATA.

Zato je Komisija zahtevala povračilo preveč plačanih zneskov.

Znesek, ki ga dolguje tožena stranka, je 63 349,27 eura skupaj z zamudnimi obrestmi.

Komisija je dve leti opominjala toženo stranko o obstoju navedenega dolga, tako da ji je poslala več zahtevkov za plačilo. Tožena stranka je večkrat priznala dolg in sporočila, da ga bo plačala čimprej, vendar do danes Komisiji ni plačala nobenega zneska, ki se nanaša na dolg in zamudne obresti v zvezi s preveč plačanimi zneski v okviru projekta ENCATA.
SL Uradni list Evropske unije C 142/30

Tožba, vložena 25. marca 2008 – CBI in Abisp proti Komisiji

(Zadeva T-128/08)

(2008/C 142/55)

Jezik postopka: francoščina

Stranke

Tožeči stranki: Coordination Bruxelloise d'Institutions sociales et de santé (CBI) (Bruselj, Belgija) in Association Bruxelloise des Institutions de Soins Privées (Abisp) (Bruselj, Belgija) (zastopnika: D. Waelbroeck, odvetnik, in D. Slater, solicitor)

Tožena stranka: Komisija Evropskih skupnosti

Predloga tožečih strank

— odločba Komisije naj se razglasi za nično;

— toženi stranki naj se naloži plačilo stroškov.

Tožbeni razlogi in bistvene trditve

Tožeči stranki predlagata razglasitev ničnosti Odločbe Komisije z dne 10. januarja 2008, s katero je Komisija zavrnila njuni pritožbi, vloženi 7. septembra in 17. oktobra 2005 zoper državne pomoči, ki jih je Kraljevina Belgija dodelila javnim bolnišnicam iz omrežja Iris v regiji glavnega mesta Bruselj, in s katero je zavrnila začetek formalnega postopka preiskave zadevnih pomoči na podlagi člena 88(2) ES.

Tožeči stranki najprej zatrjujeta, da ima izpodbijana odločba postopkovne pomanjkljivosti, ker bi jo Komisija morala sprejeti kot Kolegij, nasloviti na državo članico naslovnico in bi morala biti objavljena v Uradnem listu Evropske unije.

Tožeči stranki glede temelja navajata, da je Komisija očitno napačno presodila in da ni izpolnila svojih obveznosti glede obrazložitve, s tem ko je ocenila, da so bili zadevni ukrepi skladni s členom 86(2) ES in da ni bilo treba sprožiti formalnega postopka preiskave na podlagi člena 88(2) ES.

Tožeči stranki zatrjujeta, da pogoji za uporabo člena 86(2) ES v obravnavani zadevi niso bili izpolnjeni, ker:

— cilj javnih storitev bolnišnic, ki so dobile pomoč, ni jasno opredeljen;

— merila za poračunanje niso bila predhodno določena;

— poračun presega nastale stroške; in

— ni bila opravljena primerjava med bolnišnicami, ki so pridobile pomoči, in podobnimi zasebnimi bolnišnicami.

Tožeči stranki poleg tega navajata, da v obravnavani zadevi ni bila upoštevana direktiva o preglednosti finančnih odnosov med državami članicami in javnimi podjetji (1).

(1) Direktiva Komisije 2006/111/ES z dne 16. novembra 2006 o preglednosti finančnih odnosov med državami članicami in javnimi podjetji ter o finančni preglednosti znotraj določenih podjetij (UL L 318, str. 17).
—

razglasitev ničnosti obvestila EuropeAid/126316/C/SER/CY za oddajo naročila z naslovom „Establishment of a Programme Management Unit to support the implementation of investments projects in the field of water/wastewater and solid waste“, ki je bil objavljen le v angleškem jeziku na spletni strani http://ec.europa.eu/europaid/tender/data/ okrog oz. dne 4. januarja 2008 in razglasitev ničnosti točk 5 in 28.2 tega obvestila;